יעל אלקנה

יעל אלקנה (נולדה ב-20 בנובמבר 1992) היא שחקנית ודוגמנית ישראלית, שהייתה מועמדת לפרס האקדמיה לטלוויזיה.

ביוגרפיה 
אלקנה נולדה וגדלה בתל אביב. בנעוריה למדה במגמת מוזיקה והיסטוריה בתיכון עמל ע"ש ליידי דייוויס והייתה חניכה בתנועת הצופים. במקביל, למדה במסלול לרקדנים של מרכז ביכורי העתים ופיתוח קול אצל חיים פנירי. היא הייתה זמרת בלהקת הנוער "השכנים של צ'יץ'" במסגרתה הופיעה, בין היתר, במחזות הזמר "לא רק בלונדינית" ו"הנוטרדם של פריז".

את שירותה בצה"ל עשתה כמדריכת כושר קרבי בבה"ד 8.

אלקנה היא בוגרת סל"ה - הסטודיו לאמנויות התיאטרון מיסודו של יורם לוינשטיין.

בטלוויזיה 
בשנת 2014 גילמה את דקלה בסדרה "מתים לרגע" בערוץ HOT3.

בשנת 2016 שיחקה בסדרת הדרמה "פלאשבק", בערוץ הילדים למנויי HOT, בתור דריה ריבק, נערה שלומיאלית המתאהבת בבריון של בית הספר.

בשנת 2019 גילמה את רומי, מאליפיקית מהעבר של לוק, בעונה השלישית של סדרת הפנטזיה "כדברא", ששודרה בערוצי ניקולידאון ו-TeenNick למנויי yes. בנוסף השתתפה בסדרת הדרמה התקופתית של יואב גרוס "פאנץ'" ב-yes, בדמות דנה פז.

בשנים 2019–2020 שיחקה בתפקיד הנשי הראשי בסדרה "קיבוצניקים" מבית הוט, בתור רזי שדה.

בשנת 2020 גילמה את שרה בסדרת הדרמה "הטבח", ששודרה ב-Yes. על תפקיד זה הייתה מועמדת לפרס האקדמיה לטלוויזיה בקטגוריית "השחקנית הראשית הטובה ביותר בסדרת דרמה".

בשנת 2021 שיחקה בעונה השלישית של סדרת הדרמה "להיות איתה" בקשת 12, בתור אביגיל, בת הזוג של עמוס דהרי.

בשנת 2021 גילמה אישה שמאבדת את בן זוגה החייל בפרויקט של ישראל בידור, "שושנים עצובות".

בשנת 2022 גילמה את לינור אברג'יל בסרט הטלוויזיה הביוגרפי "מלכה - סיפורה של לינור אברג'יל" בקשת 12.

ב-2022 השתתפה בפסטיגל, שם גילמה כתבת חדשות המנחה את התוכנית "נשים חזקות". כמו כן שיחקה באותה שנה בסדרה "גדול עלינו" עם "שלישיית מה קשור" בערוץ זום.

בשנת 2023 זכתה בעונה השלישית של תוכנית המציאות "הזמר במסכה", כאשר הייתה מחופשת לעכבישה..

תיאטרון 
ב-2020 השתתפה בהצגות "בין המילים" ו"אינטימיות", וב-2021 ב"לעבור את הקיר", בתיאטרון בית ליסין.

הנחיה 
בשנת 2022 הנחתה את התשדיר בקשת 12 "כנפיים של קרמבו".

קולנוע 
בשנת 2022 השתתפה בסרט קצר שיצר וביים מיכאל אלוני. באותה שנה גילמה את ללי הדמות הראשית בסרטה של שי לי עטרי "אור פנס בודד". הסרט זכה בפרס הסרט הקצר הטוב ביותר בפסטיבל הסרטים בירושלים לשנת 2023

עיסוקים נוספים 
אלקנה היא פרזנטורית של רשת האופנה הישראלית "גולף", של "הבורסה לתכשיטים" (יחד עם בעלה, תומר מחלוף) ושל המותג הצרפתי "שאנל".

חיים אישיים 
ב-2021 נישאה אלקנה לשחקן תומר מחלוף, אותו הכירה בלימודי המשחק. השניים מתגוררים ברמת גן.

פרסים ומועמדויות

קישורים חיצוניים 

 
 
 
 
 הכירו את יעל אלקנה (רז) – קיבוצניקים

הערות שוליים

שחקניות קולנוע וטלוויזיה ישראליות
שחקני קולנוע וטלוויזיה ישראלים
בוגרות תיכון ליידי דייוויס (תל אביב)
בוגרי תיכון ליידי דייוויס (תל אביב)
משתתפות הפסטיגל
משתתפי הזמר במסכה (תוכנית טלוויזיה ישראלית)
חברי להקת השכנים של צ'יץ'
בוגרות סל"ה - הסטודיו לאמנויות התיאטרון מיסודו של יורם לוינשטיין
בוגרי סל"ה - הסטודיו לאמנויות התיאטרון מיסודו של יורם לוינשטיין
תל אביב-יפו: אישים
רמת גן: אישים
זוכים בתוכניות מציאות ישראליות
בוגרי תנועת הצופים
בוגרות תנועת הצופים
ישראליות שנולדו ב-1992
ישראלים שנולדו ב-1992